Борис Младенов-Young
На младини животът е чудесен…

chitanka.info

На младини животът е чудесен,

но младият човек не го съзнава —

старае се, работи като бесен,

енергия и нерви разпилява.

Любов изпита, бракове, разводи,

коли купува, къщи и гаражи…

Далечни царства и земи преброди,

богатства търси, слава и… миражи!

Когато след години помъдрее,

назад погледне — вижда низ от грешки

и с безнадежден ужас проумява,

че в същност е пропуснал да живее

и да изпита радости човешки —

на младостта си да се наслаждава.

Сидни, Австралия — 2009 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.